Piirikuvernöörin kirje 1/2018-2019

Leijonat helteinen kesä alkaa kääntyä syksyn puolelle ja alkaa olla aikaa aloittaa uusi lion-vuosi 2018-2019.

Kevään kokoukset oma piirimme kokous Ruovedellä, liitomme Oulussa kuin kansainvälinen Convention Las Vegasissa ovat ohi ja päätöksiä saatetaan voimaan.

Oulussa tapahtui sähköisen äänestysjärjestelmän kaatuminen, joka sotki kokouksen kulkua. Kaikesta huolimatta valinnat ja päätökset saatiin tehtyä. Ehkä tärkein, vuosia esillä ollut Lion-talon myynti asia saatiin päätökseen. Talo voidaan myydä KVN:n päätöksen mukaisesti ja saadut varat rahastoidaan.

Alkaneen kauden suuria asioita ovat Suomessa jäsenkampanja ”Haku Päällä” sekä kv-tasolla taistelu diabetestautia vastaan. Varojen kerääminen on aloitettu. Ensimmäisenä päivänä saatiin kokoon 50 milj taalaa.

Molemmissa kampanjoissa on aika nostaa purjeet ja suunnata tavoitteet horisottiin, kuten kv-presidenttimme Gudrun asian ilmasi.

Haku päällä on tärkeä kampanja, sillä viime kaudella järjestöstämme Suomessa erosi yli 1100 lionia. Ja piiristämme erosi n 150 lionia.

Haastan teidät piirimme klubit hankkimaan väh yhden jäsenen kauden aikana. Haaste ei ole vaikea, toivon, että otatte sen vastaan

Uutta on GAT (Global Action Team). Klubit teillä tulee olla nimettynä jäsenjohtaja (gmt), koulutusjohtaja (glt) ja palvelujohtaja (gst) sekä tietenkin LCIF-lion. We serve ja muut palvelut tulee kirjata myLCI-järjestelmään. Klubien pressat valvokaa, että klubinne tehdyt palvelut ja muut aktiviteetit kirjataan järjestelmään.

LCIF aloitti uuden 100-vuotis aktiviteetin, jonka tavoitteena on kerätä 300 milj taalaa kolmen vuoden aikana diabeteksen torjuntaan. Suomen tavoite on n 3 milj euroa. Tämä on yksinkertaisen ”ojalan laskuopin ”mukaan kolme vuoden aikana kerätä 2500 €/klubi eli kolme Melvin Jones palkittua leijonaa.

Jäsenmaksut niin kv kuin Suomen jäsenmaksut ovat saapuneet klubeille, maksakaa eräpäiviin mennessä samoin hoitakaa allekirjoitusoikeudet ajantasaisiksi PRH-tietokantoihin.

Klubit käyttäkää ARS ja/tai LCIF-varoja omien projektienne rahoitukseen. ARS-lion Reijo Lumme ja LCIF-lion Anitta Tihräväinen auttavat teitä anomusten laatimisessa.

Piirin omana aktiviteettina on ”Leijonan silmä” operaatio. Siinä yksinkertaisuudessaan klubi tarjoaa vähävaraiselle ikäihmiselle mahdollisuuden päästä silmänpohjatarkastukseen. Paikalliset sosiaalialan virkailijat valitsevat henkilöt. Klubi maksaa 50 €/tarkastus. Klubi voi halutessaan tarjota kuljetusapua, esim kuljettamalla henkilöitä autokuorman tarkastukseen.

Vuoden aikana monet asiat tarkentuvat ja niistä sitten aikanaan lisää.

Lions are you ready! Vuosi on alkanut ja tuulta purjeisiin ja kohti horisonttia!

Dg-pari Ari ja Kyllikki

PS Tervetuloa klubien virkailijat koulutukseen Parkanoon 1.9.2018. Ilmoittautumissivut tulevat aikanaan piirin nettisivuille!